
Αρ. Φύλλου 1102 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής της Επιτροπής Επεξεργασίας 
Ειδικού Θέματος Διαπίστωσης Πραγματικών Περι¬ 
στατικών στα έργα: α) «Αυτοκινητόδρομος Αθήνα - 
Σχηματάρι, τμήμα: Μεταμόρφωση - Βαρυμπόμπη 
(χ.θ 07+166 έως χ.θ 11+600» και β) «Αυτοκινητό¬ 
δρομος Αθήνα- Σχηματάρι, τμήμα: Μεταμόρφωση 
- Βαρυμπόμπη (χ.θ 11 +600 έως χ.θ 13+383» Ανα- 
δόχου: ΕΡΓΟΜΗΧΑΝΙΚΗ Α.Τ.Ε. Ενάριθμο έργο 


9371506 της ΣΑΕ 071/2. 1 

Καθορισμός αμοιβής προέδρου, μελών και γραμμα¬ 
τέα Νομοπαρασκευαστικής Επιτροπής. 2 


Καθορισμός αμοιβής του Συντονιστή και των μελών 
της Ομάδας Διοίκησης Έργου στο Υπουργείο Οι¬ 
κονομικών για τη μελέτη και την έρευνα σχετικά με 
την ενοποίηση των δημοσίων Πληροφοριακών συ¬ 
στημάτων και την παροχή ηλεκτρονικών υπηρε¬ 
σιών στατιστικής πληροφόρησης στο ευρύ κοινό . 3 

Τροποποίηση καθορισμού τυπικών και ουσιαστικών 
προσόντων του προσωπικού που μετακινείται ή 
αποσπάται, σύμφωνα με το άρθρο 7 παρ. 2 του Ν. 
2860/2000 και που θα στελεχώσει την Ειδική Υπη¬ 
ρεσία Διαχείρισης του Επιχειρησιακού Προγράμ¬ 
ματος «Οδικοί Άξονες, Λιμάνια, Αστική Ανάπτυξη» 4 
Αναδιοργάνωση της Υπηρεσίας Αποκατάστασης Σει¬ 


σμοπλήκτων Βορείου Ελλάδος. 5 

Καταβολή εισφοράς της Ελλάδας στο Ευρωπαϊκό 
Παρατηρητήριο για Συστήματα Φροντίδας Υγείας 
στα πλαίσια του Περιφερειακού Γραφείου για την 

Ευρώπη του Παγκοσμίου Οργανισμού Υγείας. 6 

Έγκριση του Ο.ΠΈ.ΚΈ.ΠΈ. ως Οργανισμού Πληρω¬ 
μών . 7 

Δορυφορική παρακολούθηση επαγγελματικών αλιευ¬ 
τικών σκαφών. 8 

Κατάργηση της Γ ενικής Διεύθυνσης Διαχείρισης Αγο¬ 
ρών Γεωργικών Προϊόντων του Υπουργείου Γεωρ¬ 
γίας. 9 

Καθιέρωση υπερωριακής εργασίας κατά το Β' εξάμη¬ 
νο του 2001 γιατουςυπαλλήλουςτουΥπ. Γεωργίας 
που υπηρετούν στη Νομαρχιακή Αυτ/ση Αχάΐας 
(ΔΙ.ΓΕ). 10 


ΑΠΟΦΑΣΕΙ Σ 

Αριθ. 2/42881/0022 (1) 

Καθορισμός αμοιβής της Επιτροπής Επεξεργασίας Ει¬ 
δικού Θέματος Διαπίστωσης Πραγματικών Περιστα¬ 
τικών στα έργα: α) «Αυτοκινητόδρομος Αθήνα - Σχη¬ 
ματάρι, τμήμα: Μεταμόρφωση - Βαρυμπόμπη (χ.θ. 
07+166 έως χ.θ 11+600» και β) «Αυτοκινητόδρομος 
Αθήνα- Σχηματάρι, τμήμα: Μεταμόρφωση - Βαρυμπό¬ 
μπη (χ.θ 11 +600 έως χ.θ 13+383» Αναδόχου: ΕΡΓΟ- 
ΜΗΧΑΝΙΚΗ Α.Τ.Ε. Ενάριθμο έργο 9371506 της ΣΑΕ 
071/2. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Του αρ. 910/77 Π.Δ. «Περί Οργανισμού του ΥΠΔΕ». 

3. Του Π.Δ. 69/88 για τον «Οργανισμό της Κεντρικής 
Υπηρεσίας της ΓΓΔΕ». 

4. Τωντροποποιητικών/συμπληρωματικώντου προανα- 
φερομένου Π.Δ. 340/90,293/91,335/92 και 167/92, καθώς 
και των σχετικών εγκυκλίων εφαρμογής τους. 

5. Της ΕΔ1/09/116/Φ.Σπ/24.2.88 εγκυκλίου για τον «Ορ¬ 
γανισμό της Κεντρικής Υπηρεσίας της ΓΓΔΕ». 

6. Του Ν.1418/84 «Δημόσια Έργα και ρυθμίσεις συνα¬ 
φών θεμάτων» όπως τροποποιήθηκε και συμπληρώθηκε 
από τον Ν. 2229/94, του Π.Δ. 609/85 «Κατασκευή Δημ. Έρ¬ 
γων» (ΦΕΚ223Α/31.12.85) όπως τροποποιήθηκε και ισχύ¬ 
ει σήμερα, των λοιπών Π.Δ. που εκδόθηκαν σε εκτέλεση 
του Ν. 1418/84 και των αποφάσεων που έχουν δημοσιευ¬ 
τεί στην Εφημερίδα της Κυβερνήσεως. 

7. Της λοιπής νομοθεσίας εκτελέσεως Δημοσίων Έργων. 

8. Του Π.Δ. 71/93 (ΦΕΚ 30Α/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
περιφερειακές Υπηρεσίες της Γ.Γ.Δ.Ε./ΥΠΕΧΩΔΕ». 

9. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕ.ΧΩ.Δ.Ε. 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

10. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των Οδη¬ 
γιών 71/304, 71/305, 78/669, 89/440 και 89/665 της ΕΟΚ». 

11. Του Ν.1959/91 «Για τις Οδικές Μεταφορές, τις Επι¬ 
κοινωνίες και άλλες διατάξεις». 

12. Της ΣΑΕ 071 στην οποία περιλαμβάνεται και το ενά- 
ριθμο έργο 9971003 ΔΕ, από το οποίο χρηματοδοτείται το 
έργο του θέματος. 

13. Του Π.Δ. 102/2000 περί σύστασης και λειτουργίας 
της ΕΥΔΕ ΑΥΤΟΚΙΝΗΤΟΔΡΟΜΟΣ ΠΑΘΕ. 

14. Την παράγραφο 5 του άρθρου 1 του Νόμου 2503/97 
με την οποία διατηρούνται, από τον Υπουργό ΠΕΧΩΔΕ, οι 
αρμοδιότητες σχετικά με τα έργα που εκτελούν οι Ειδικές 
Υπηρεσίες Δημοσίων Έργων (ΕΥΔΕ). 

15. Του Νόμου 2576/98 και της υπουργικής απόφασης 
Δ17α/08/16/ΦΝ 402/10.2.1998, (η οποία δημοσιεύτηκε 
στο φύλλο της Εφημερίδας της Κυβερνήσεως 116Β' την 
12.2.1998) και Δ17α/10/65/ΦΝ 402/24.7.1998 (η οποία δη¬ 
μοσιεύτηκε στο φύλλο της Εφημερίδας της Κυβερνήσε¬ 
ως 835 Β' την 12.8.1998). 

16. Τις διατάξεις του άρθρου 19παρ. 7 του Π.Δ. 774/80 
όπως αυτή αντικαταστάθηκε από τη διάταξη του άρθρου 
8παρ. 1 του Ν. 2741/99 περί ελέγχου νομιμότητας από το 
Ελεγκτικό Συνέδριο. 

17. Της αρ. πρωτ. Δ17α/10/30/22/23.5.2000 (ΦΕΚ 664 
Β'/ 24.5.2000) απόφασης του Πρωθυπουργού και του 
Υπουργού ΠΕ.ΧΩ.Δ.Ε. με την οποία ανατέθηκε η άσκηση 
αρμοδιοτήτων του Υπουργού Περιβάλλοντος, Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος, Χωροταξίας και Δημοσίων Έργων Αθανάσιο 
Αλευρά και Ηλία Ευθυμιόπουλο». 

18. Του νόμου 2362/95 περί Δημοσίου Λογιστικού και ειδι¬ 
κότερα της παραγράφου 3 του άρθρου 22του νόμου αυτού. 

19. Της με αρ. Δ17α/01/79/Φ221/24.8.1989 Υπουργικής 
Απόφασης «Περί μεταβίβασης αρμοδιοτήτων Υπουργού 
ΠΕ.ΧΩ.Δ.Ε. στον Γενικό Γραμματέα και στους προϊστα¬ 
μένους Δ/νσεων...» (ΦΕΚ666/6.9.1989/τ. Β'). 

20. Του άρθρου 40 του Ν.849/78, όπως συμπληρώθηκε 
με το άρθρο 8 του Ν. 2129/93. 

21. Της υπ’ αρ. πρ. 2/74260/0004/15.10.99/Κ.Υ.Α., περί 
μεταβίβασης εξουσίας υπογραφών, σύμφωνα με το άρ¬ 
θρο 7 παρ.1 του Ν. 1943/91. 

22. Της Αρ. 1107147/1239/0006 Α/4.10.96 Απόφασης με 
θέμα «Ανάθεση αρμοδιοτήτων του Υπ. Οικονομικών 
στους Υφυπουργούς Οικονομικών». 

Αφού λάβαμε υπόψη: 

1. Την απόφαση με αρ. Δ1 β/0/7/148/3.10.95 του Υ.ΠΕ. 
ΧΩ.Δ.Ε με την οποία το έργο κατασκευής του αυτοκινητό¬ 
δρομου ΠΑΘΕ χαρακτηρίστηκε ως σημαντικό και ειδικό. 

2. Τις αρ. Α.Π.Κ.Υ/ΦΚΑΘΒ1/Π014/οικ./43596/22.7.99, 
Α.Π.Κ.Υ/ΦΚΑΘΒ2/ Π014/οικ. /45896/22.7.99 Αποφάσεις 
του Υπουργού ΠΕ.ΧΩ.Δ.Ε. με τις οποίες συγκροτήθηκε 
επιτροπή για την διαπίστωση πραγματικών περιστατικών 
για τα προβλήματα που παρουσιάζονται στα έργα τα ανα- 
φερόμενα στο θέμα καιτις αποφάσεις ΚΥ/ΦΚΑΘΒ1/Π014/ 
47815/26.11.99, ΚΥ/ΦΚΑΘΒ2/Π014/49116/26.11.99 και 
ΚΥ/ΦΚΑΘΒ1/ΠΘ14/21509/26.2.2000, με τις οποίες παρα- 
τάθηκε η διάρκεια λειτουργίας της επιτροπής. 

3. Το από 20.3.2001 πόρισμα της επιτροπής επεξεργα¬ 
σίας του υπόψη ειδικού θέματος, που υπεβλήθη στην ΕΥ- 
ΔΕ ΑΥΤΟΚΙΝΗΤΟΔΡΟΜΟΣ ΠΑΟΕ και έλαβε αρ. πρωτ. 
62705/21.3.2001. 

Και επειδή: 

1. Όλα τα έργα και οι λοιπές δραστηριότητες της ΕΥΔΕ 
ΑΥΤΟΚΙΝΗΤΟΔΡΟΜΟΣ ΠΑΟΕ υλοποιούνται σε συμφωνία 
των εθνικών αρχών (Υ.ΠΕ.ΧΩ.ΔΕ, ΥΠ.ΕΘ.Ο) με τις αρμόδιες 
αρχές της Ευρωπαϊκής Ενωσης (Γενική Δ/νση XVI, Γ.Δ. VII 


κ.λπ.) στο πλαίσιο του υφιστάμενου Κοινοτικού και Εθνικού 
νομοθετικού πλαισίου και με πλήρη εφαρμογή των σχετι¬ 
κών κανονισμών (για το Περιβάλλον, τον ανταγωνισμό 
κ.λπ.) και των σχετικών διατάξεων εφαρμογής των Κανονι- 
σμώντων Διαρθρωτικών Ταμείων και του Ταμείου Συνοχής. 

2. Ολο το αντικείμενο της ΕΥΔΕ ΑΥΤΟΚΙΝΗΤΟΔΡΟΜΟΣ 
ΠΑΟΕ είναι ενταγμένο και συγχρηματοδοτείται από προ¬ 
γράμματα του Ε.Τ.Π.Α. (Ε.Π./Π.Ο.Α.) και έργα του Ταμεί¬ 
ου Συνοχής. 

3. Η ΕΥΔΕ ΑΥΤΟΚΙΝΗΤΟΔΡΟΜΟΣ ΠΑΟΕ είναι επιφορ¬ 
τισμένη με την ευθύνη κατασκευής του αυτοκινητοδρό¬ 
μου ΠΑΟΕ και ως εκ τούτου έχει την υποχρέωση διενέρ¬ 
γειας ελέγχων οικονομικού και φυσικού αντικειμένου και 
σύστασης εξεταστικών επιτροπών. 

4. Η επεξεργασία του ως άνω ειδικού θέματος περιε- 
λάμβανε: 

α) Τη καταγραφή των ουσιωδών προβλημάτων της ερ¬ 
γολαβίας, μετά από προσεκτική εξέταση των φακέλων 
της και ειδικότερα αυτών που παρουσιάζονται στους δύο 
κεντρικούς συλλεκτήριους αγωγούς ακαθάρτων και όμ¬ 
βριων και των σοβαρών ανωμαλιών στο παράπλευρο οδι¬ 
κό δίκτυο, στην περιοχή του έργου του θέματος. 

β) Τη διαπίστωση των αιτιών της προβληματικής λει¬ 
τουργίας των αγωγών και των ανωμαλιών του παράπλευ¬ 
ρου οδικού δικτύου. 

γ) Τη διατύπωση προτάσεων για την αντιμετώπιση των 
προβλημάτων της εργολαβίας π.χ. λειτουργικά προβλή¬ 
ματα, αποκατάσταση των κακοτεχνιών κ.λ.π. 

δ) Τη σύνταξη πορίσματος, μετά από αυτοψία και υπο¬ 
βολή στην Υπηρεσία ΕΥΔΕ ΑΥΤΟΚΙΝΗΤΟΔΡΟΜΟΣ ΠΑΟΕ 

5. Όπως προκύπτει από το υποβληθέν πόρισμα της Επι¬ 
τροπής Αξιολόγησης του υπόψη έργου: 

5.1 Το έργο της επιτροπής ήταν δυσχεράστατο λόγω 
ελλείψεως σημαντικών πρωτογενών στοιχείων και για την 
ολοκλήρωση του απαιτήθηκε παράταση μέχρι την 21 
Μαρτίου του 2001. 

5.2. Οι εργασίες της επιτροπής ξεκίνησαν στις 
12.8.1999 και ολοκληρώθηκαν στις 20.3.2001, η επιτροπή 
απασχολήθηκε τους τελευταίους εννέα (9) μήνες δηλαδή 
κατά τους μήνες Ιούλιο, Αύγουστο, Σεπτέμβριο, Οκτώ¬ 
βριο, Νοέμβριο, Δεκέμβριο του έτους 2000 και κατά τους 
μήνες Ιανουάριο, Φεβρουάριο, και Μάρτιο του έτους 
2001 και θα αμειφθεί συνολικά για πέντε (5) μήνες. 

5.3. Στις εργασίες αυτές μετείχαν ανελλιπώς άλατα μέ¬ 
λη, υπάλληλοι και Ιδιώτες, της Επιτροπής επεξεργασίας 
του ειδικού θέματος και συγκεκριμένα οι: 

Οικονόμου θεοδώρα ως Πρόεδρος, 

Αγγέλης Επαμεινώνδας, Αραπάκης Νικόλαος ως μέλη 
υπάλληλοιτης Γ.Γ.Δ.Ε. του ΥΠΕΧΩΔΕ, 

Μπιτάδος Δημήτριος, Πολιτικός Μηχανικός ως ιδιώτης 
μέλος και 

Μάργαρη Χαρίκλεια ως γραμματέας, υπάλληλος της 
Γ.Γ.Δ.Ε. του Υ.ΠΕ.ΧΩ.ΔΕ. 

6. Σύμφωνα με το άρθρο 5 παρ. 2 του Ν. 2229/94 όπως 
τροποποιήθηκε και ισχύει με το Ν. 2338/95 και την παρ. 4 
του άρθρου 19 του Ν. 2470/97 είναι δυνατή η χορήγηση 
αμοιβής (αποζημίωσης) για τα μέλη της Επιτροπής επε¬ 
ξεργασίας ειδικού θέματος της Γ.Γ.Δ.Ε της Υ.ΠΕ.ΧΩ.ΔΕ 
εφόσον συσταθούν με απόφαση του Υπουργού 
ΠΕ.ΧΩ.Δ.Ε, η σύνθεση της επιτροπής δεν είναι αμιγής 
από υπαλλήλους. 

7. Οι προσφερθείσες υψηλού επιπέδου υπηρεσίες των 
μελών της επιτροπής δεν μπορούσαν να παρασχεθούν 
εντός του κανονικού ωραρίου εργασίας των υπηρεσία- 

κών παραγόντων, λόγω της τρέχουσας επιβαρημένης ερ¬ 
γασίας στην Υπηρεσία και το έργο της επιτροπής επεξερ¬ 
γασίας του υπόψη ειδικού θέματος συμβάλλει αποφασι¬ 
στικά στο επιθυμητό αποτέλεσμα που είναι η διαπίστωση 
των αιτιών της προβληματικής λειτουργίας των αγωγών 
και των ανωμαλιών του παράπλευρου οδικού δικτύου και 
η διατύπωση προτάσεων για την αντιμετώπιση των προ¬ 
βλημάτων της εργολαβίας π.χ. λειτουργικά προβλήματα, 
αποκατάσταση των κακοτεχνιών κ.λ.π. 

7. Οι πιστώσεις για την αμοιβή της Επιτροπής βαρύνουν 
το ενάριθμο έργο 9371506της ΣΑΕ 071/2, αποφασίζουμε: 

1. Καθορίζουμε την αμοιβή μελών της Επιτροπής Επε¬ 
ξεργασίας Ειδικού Θέματος Διαπίστωσης Πραγματικών 
Περιστατικών στα έργα: 

α) «Αυτοκινητόδρομος Αθήνα - Σχηματάρι, τμήμα: Με¬ 
ταμόρφωση-Βαρυμπόμπη (χθ7+166έωςχθ 11 +600» και 
β) «Αυτοκινητόδρομος Αθήνα - Σχηματάρι, τμήμα: Με¬ 
ταμόρφωση - Βαρυμπόμπη (χθ 11 +600 έως χθ 13 + 383», 
ως εξής: 

• Για την Πρόεδρο και τα μέλη, Δημοσίους Υπαλλήλους 
και Ιδιώτες 120.000 δρχ., ανά μήνα απασχόλησης και για πέ¬ 
ντε (5) μήνες, άρα συνολικά 600.000 δρχ., για τον κάθε ένα. 

• Για την γραμματέα 60.000 δρχ., ανά μήνα και για πέ¬ 
ντε (5) μήνες δηλαδή συνολικά, 300.000 δρχ. 

2. Εγκρίνουμε την διάθεση πίστωσης ποσού ύψους 
2.700.000 δρχ., πλέον τυχόν εργοδοτικών εισφορών (ΚΥΤ 
κλπ.) σε βάρος του εναρίθμου έργου 9371506 της ΣΑΕ 
071/2 γιατηνπληρωμή της ως άνω αμοιβήςτων μελώντης 
Επιτροπής και της γραμματέως της Επιτροπής. 

3. Η σχετική καταβολή να γίνει άμεσα απάτην ΕΥΔΕ- ΑΥ¬ 
ΤΟΚΙΝΗΤΟΔΡΟΜΟΣ ΠΑΘΕ οριζομένου υπολόγου του- 
Αγγ. Μιχόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος, 
Υπουργείου Οικονομικών Χωροταξίας και Δημοσίων Έργων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΧΡΥΣΙΚΟΠΟΥΛΟΣ 

-♦- 

Αριθ. 2/46047/0022 (2) 

Καθορισμός αμοιβής προέδρου, μελών και γραμματέα 
Νομοπαρασκευαστικής Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις, όπως αυτές ισχύουν: 

α) Του Ν. 1558/85 (Α 137)« Κυβέρνηση και Κυβερνητικά 
όργανα.» 

β) Του Ν. 1256/82 (Α65) σχετικά με την πολυθεσία όπως 
τροποποιήθηκε μεταγενέστερα με το άρθρο 3 του Ν. 1326/ 
95 καιαντικαταστάθηκε με το άρθρο 4 του Ν. 2303/95. 

γ) Του Ν. 2470/97 (Α 40) «Αναμόρφωση μισθολογίου 
προσωπικού της δημόσιας διοίκησης και άλλες συναφείς 
διατάξεις». 

δ) Τις διατάξεις του άρθρου 40 του Ν. 849/78 (Α 232), 
όπως τροποποιήθηκε με το άρθρο 8 του Ν. 2129/93 (Α 57). 

ε) Του άρθρου 37α του Ν.Δ. 187/73 (Α 261) που προ¬ 
στέθηκε με το άρθρο 9του Ν. 2329/95 (Α 172). 
στ) Τις διατάξεις του άρθρου 59 του Ν. 2935/2001 (Α 162). 

2. Τις υπ’ αριθ. 2/74260/0004/15.10.1999 (Β 1925) και 


αριθ. 4222.1/7/97/11.8.97 (Β724) Υπουργικές Αποφάσεις 
για τη μεταβίβαση του δικαιώματος υπογραφής και σύμ¬ 
φωνα με την παράγραφο 1 του άρθρου 7 του Ν. 1943/91. 

3. Το γεγονός ότι το έργο της Επιτροπής που συγκρο¬ 
τήθηκε με την απόφαση του Υπουργού Εμπορικής Ναυτι¬ 
λίας 1143/02/01/23.7.2001 κρίνεται πολύ σημαντικό με 
την υποχρέωση μάλιστα αυτό να ολοκληρωθεί εντός μι¬ 
κρού χρονικού διαστήματος, αποφασίζουμε: 

1 .Καθορίζουμε εφάπαξ αμοιβή στον Πρόεδρο, στα μέ¬ 
λη, και στο γραμματέα της επιτροπής που συγκροτήθηκε 
με την αριθ. Φ. 1143/02/01/23.7.2001 απόφαση του 
Υπουργού Εμπορικής Ναυτιλίας για την εκτός κανονικού 
ωραρίου απασχόληση ως κατωτέρω: 
α) του προέδρου 300.000 δρχ. 
β) κάθε μέλους 250.000 δρχ. 
γ) του γραμματέα 200.000 δρχ. 

2. Για την καταβολή της αμοιβής απαιτείται ενυπόγρα¬ 
φο σημείωμα του Π ροέδρου της Επιτροπής στην οποία να 
βεβαιώνεται η συμμετοχή κάθε μέλους και η εκτός κανο¬ 
νικού ωραρίου απασχόληση. 

3. Η δαπάνη που προκαλείται από την παρούσα απόφα¬ 
ση ανέρχεται μέχρι το ποσό του ενός εκατομμυρίου πε- 
ντακοσίων χιλιάδων (1.500.000) δραχμών και βαρύνει τον 
Ειδικό Λογαριασμό του Κεφαλαίου Λιμενικής Αστυνομίας 
της Λιμενικής Αρχής Πειραιά σε βάρος του ΚΑΕ 0264. 

4. Η παραπάνω αμοιβή τελεί υπό τον όρο πραγματοποί¬ 
ησης δέκα (10) τουλάχιστον συνεδριάσεων. Σε περίπτω¬ 
ση συμμετοχής σε μικρότερο αριθμό συνεδριάσεων η 
αμοιβή συμμετοχής κάθε μέλους μειώνεται ανάλογα. 

5. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 7 Αυγούστου 2001 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Εμπορικής Ναυτιλίας 
ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ ΧΑΛΒΑΤΖΟΓΛΟΥ 

-♦- 

Αριθ. 2/41143/0022 (3) 

Καθορισμός αμοιβής του Συντονιστή και των μελών της 
Ομάδας Διοίκησης Έργου στο Υπουργείο Οικονομι¬ 
κών για τη μελέτη και την έρευνα σχετικά με την ενο¬ 
ποίηση των δημοσίων Πληροφοριακών συστημάτων 
και την παροχή ηλεκτρονικών υπηρεσιών στατιστικής 
πληροφόρησης στο ευρύ κοινό. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 89 και 128 του Π .Δ. 284/88 «Οργανισμός 
του Υπουργείου Οικονομικών». 

β) Του άρθρου 34 του Ν. 1914/90 σε συνδυασμό με τις 
διατάξεις του άρθρου 13 του Ν. 2346/95 (ΦΕΚ220/Α). 
γ) του άρθρου 19 του Ν. 2470/97 (ΦΕΚ40/Α). 
δ) του αρ. 29Ατου Ν. 1558/85, όπως προστέθηκε με το 
αρ. 27 του Ν. 2081/92 και αντικαταστάθηκε με το αρ. 1 του 
Ν. 2469/97 (ΦΕΚ38/Α). 

ε) του άρθρου 40του Ν. 849/78 όπωςτροποποιήθηκε με 
το άρθρο 8 του Ν. 2129/93(ΦΕΚ57/Α). 

2. Την αριθμ. 1006666/99/Α0006/9.2.2001 απόφαση σύ¬ 
στασης, συγκρότησης και ορισμού μελών της ανωτέρω 
ομάδας διοίκησης έργου όπως συμπληρώθηκε με την 
αριθ. 1039319/464/Α0006/11.4.2001 απόφαση του Υπουρ¬ 
γού Οικονομικών. 

3. Την αριθμ.2/38554/0004/23.5.2000 απόφαση μεταβί¬ 

βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής.κ.λπ.». 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 28.800.000 δρχ. περίπου, 
η οποία θα βαρύνει στις πιστώσεις του Προϋπολογισμού 
Εξόδων του Υπουργείου Οικονομικών έτους 2001 (Ε.Φ. 
23/150 ΚΑΕ 5356), αποφασίζουμε: 

Καθορίζουμε την μηνιαία αμοιβή για τον συντονιστή και 
για κάθε ένα έκτων μελώντης ανωτέρω Ομάδας Διοίκησης 
Έργου στις εκατόν πενήντα χιλιάδες (150.000) δραχμές. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Αυγούστου 2001 
Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 
-♦- 

Αριθ. Δ16/015/392/Φ.Π.Μ. (4) 

Τροποποίηση καθορισμού τυπικών και ουσιαστικών προ¬ 
σόντων του προσωπικού που μετακινείται ή αποσπά- 
ται, σύμφωνα με το άρθρο 7 παρ. 2 του Ν. 2860/2000 
και που θα στελεχώσει την Ειδική Υπηρεσία Διαχείρι¬ 
σης του Επιχειρησιακού Προγράμματος «Οδικοί Άξο¬ 
νες, Λιμάνια, Αστική Ανάπτυξη». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1. Το Ν. 2860/2000 (ΦΕΚ251/τ.Α/14.11.2000) και ειδικό¬ 
τερα τα άρθρα 4 και 7. 

2. Το άρθρο 29 Ατού Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α) όπως συμπληρώθηκε με το 
άρθρο 27του Ν. 2081/1992 (ΦΕΚ 154/Α) και τροποποιήθη¬ 
κε με το άρθρο 1 παρ. 2α του Ν. 2469/1997 (ΦΕΚ38/Α). 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/318/16326/ 
19.4.2000 «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ566/Β/20.4.2000). 

4. Την κοινή απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης και Εθνικής Οικονομίας 
και Οικονομικών με αρ. Δ17α/10/68/Φ8 27.12.2000 «Σύστα¬ 
ση Ειδικής Υπηρεσίας διαχείρισης Επιχειρησιακού Προ¬ 
γράμματος «Οδικοί Άξονες, Λιμάνια, Αστική Ανάπτυξη» 

5. Τηνπρότασητου Γενικού Γ ραμματέα Δημοσίων Έργων 
ΠΕΧΩΔΕ για τα τυπικά και ουσιαστικά προσόντα του προ¬ 
σωπικού σύμφωνα μετο άρθρο 7 παρ. 2ατου Ν. 2860/2000. 

6. Το γεγονός ότι από την απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα μετο άρθρο 7 παρ. 2ατου Ν. 2860/2000, στην Υπη¬ 
ρεσία Διαχείρισης του Επιχειρησιακού Προγράμματος 
«Οδικοί Άξονες, Λιμάνια, Αστική Ανάπτυξη» κατά κατηγο¬ 
ρία , όπως περιγράφεται στα παρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση του προϊσταμένου. 

Για τη θέση του προϊσταμένου της Υπηρεσίας Διαχείρι¬ 


σης του Επιχειρησιακού Προγράμματος «Οδικοί Άξονες, 
Λιμάνια, Αστική Ανάπτυξη» απαιτούνται τα κατωτέρω τυ¬ 
πικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα ΑΕΙ της ημεδαπής ή ισότιμου ιδρύ¬ 
ματος της αλλοδαπής 
β) επαγγελματική εμπειρία: 

1. εξαετής για τους κατόχους διδακτορικού διπλώματος 
της ημεδαπής ή ισότιμου της αλλοδαπής. 

II. εξαετής για τους κατόχους μεταπτυχιακού τίτλου της 
ημεδαπής ή αναγνωρισμένου όμοιουτίτλου σπουδώντης 
αλλοδαπής, ετήσιας τουλάχιστον φοίτησης καιτους απο¬ 
φοίτους της Εθνικής Σχολής Δημόσιας Διοίκησης. 

III. δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής. 

γ) άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
της διοίκησης ή άσκηση αρμοδιοτήτων συντονισμού ομά¬ 
δας έργου ή εργασίας. 

2. Ουσιαστικά προσόντα: 

α) διοικητική και οργανωτική ικανότητα, 
β) γνώση των διαδικασιών εφαρμογής προγραμμάτων 
και εκτέλεσης έργωντου δημόσιου ή ιδιωτικού τομέα, 
γ) ικανότητα προσαρμογής και επικοινωνίας, 
δ) ικανότητα ανάληψης πρωτοβουλιών και ευθυνών, 
ε) καλή τουλάχιστον γνώση μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής. 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙοτηθί. 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο της Υπηρεσίας Διαχείρισης πεδίο. 

β) εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων, 
γ) γνώση δεύτερης ξένης κοινοτικής γλώσσας 

Άρθρο 2 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Πανεπιστημιακής Εκπαίδευσης (Π.Ε.) 

1. Τ υπικά προσόντα: 

α) Πτυχίο ή δίπλωμα ΑΕΙ της ημεδαπής ή ισοτίμου ιδρύ¬ 
ματος της αλλοδαπής. 

Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή δίπλωμα ως ανωτέρω 
και αποδεδειγμένη πενταετής εμπειρία στη χρήση πλη¬ 
ροφοριακών συστημάτων ή πτυχίο πληροφορικής και διε¬ 
τής ανάλογη εμπειρία. 

β) Τετραετής τουλάχιστον επαγγελματική εμπειρία ή 
διετής εμπειρία προκειμένου περί κατόχων μεταπτυχια¬ 
κού τίτλου της ημεδαπής ή αλλοδαπής ή μονοετής εμπει¬ 
ρία προκειμένου για αποφοίτους της Εθνικής Σχολής Δη¬ 
μοσίας Διοίκησης ετήσιας τουλάχιστον φοίτησης. 

2. Ουσιαστικά προσόντα: 

α) κατά προτίμηση πτυχίο ή δίπλωμα ΑΕΙ μηχανικού, οι¬ 
κονομολόγου, νομικού. 

β) γνώση των διαδικασιών εφαρμογής προγραμμάτων 
και εκτέλεσης έργωντου δημόσιου ή ιδιωτικού τομέα, 
γ) ικανότητα επικοινωνίας και συνεργασίας, 
δ) ικανότητα ανάληψης πρωτοβουλιών και ευθυνών, 
ε) γνώση μιας ξένης κοινοτικής γλώσσας κατά προτίμη¬ 
ση αγγλικής ή γαλλικής. 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙοτηθί. 

3. Συνεκτιμώνται ως πρόσθετα προσόντα: 
α) μεταπτυχιακές σπουδές κατά προτίμηση σε συναφές 
πεδίο με το αντικείμενο της Υπηρεσίας Διαχείρισης. 

β) εμπειρία στην εκτέλεση, διαχείριση, συντονισμό, 
σχεδίασμά, έλεγχο κοινοτικών ή αναπτυξιακών προγραμ¬ 
μάτων. 

γ) γνώση δεύτερης ξένης κοινοτικής γλώσσας. 

Άρθρο 3 

Τυπικά και ουσιαστικά και πρόσθετα προσόντα 
για το προσωπικό της κατηγορίας 
Τεχνολογικής Εκπαίδευσης (Τ.Ε.) 

Για το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα ΤΕΙ της ημεδαπής ή ισότιμου ιδρύ¬ 
ματος της αλλοδαπής. 

Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή δίπλωμα ως ανωτέρω 
και αποδεδειγμένη τριετή εμπειρία στη χρήση πληροφο¬ 
ριακών συστημάτων ή πτυχίο ή δίπλωμα σε ειδικότητα 
πληροφορικής και μονοετή ανάλογη εμπειρία. 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα ανάληψης πρωτοβουλιών και ευθυνών, 
γ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής. 

β) εμπειρία σε θέση γραμματέως, λογιστικής ή σε δια¬ 
χείριση κοινοτικών προγραμμάτων, 
γ) γνώσεις λογιστικής ή / και διοικητικής υποστήριξης. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Δευτεροβάθμιας Εκπαίδευσης (Δ.Ε). 

Γ ια το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξατά¬ 
ξιου γυμνασίου ή τμήματος υπαλλήλων λογιστηρίου τε¬ 
χνικού ή επαγγελματικού λυκείου ή τεχνικού επαγγελμα¬ 
τικού λυκείου ή κλάδου διοικητικών υπηρεσιών - 
γραμματέων ή κλάδου οικονομίας ενιαίου πολυκλαδικού 
λυκείου. 

β) διετής επαγγελματική εμπειρία 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα εργασίας σε ηλεκτρονικό περιβάλλον, 
γ) ικανότητα οργάνωσης ή και χρήσης εφαρμογών αυ¬ 
τοματισμού γραφείου, 
δ) επαγγελματική άδεια ικανότητας οδηγού. 

3. Συνεκτιμώνται ως πρόσθετα προσόντα: 

α) Πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής. 

β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής. 

γ) εμπειρία σε θέση γραμματέως, λογιστικής ή άλλης δι¬ 
οικητικής υποστήριξης. 


Άρθρο 5 
Δικαιολογητικά 

1. Ως διδακτορικό δίπλωμα και ως μεταπτυχιακός τίτ¬ 
λος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ¬ 
ματος Α.Ε.Ι. ή Τ.Ε.Ι. ή ισότιμο αντίστοιχης ειδικότητας 
σχολών της αλλοδαπής. Για τα μεταπτυχιακά και διδα¬ 
κτορικά διπλώματα εκπαιδευτικών ιδρυμάτων εξωτερι¬ 
κού απαιτείται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση αρ¬ 
μόδιας ελληνικής ή αλλοδαπής δημόσιας υπηρεσίας ή νο¬ 
μικού προσώπου του άρθρου 2 παρ. 1 του Ν. 2000/1991 
από την οποία προκύπτει το είδος της συγκεκριμένης ερ¬ 
γασίας που παρασχέθηκε και η χρονική διάρκεια της πα¬ 
ροχής της, ή του οικείου ασφαλιστικού φορέα, ή του ερ¬ 
γοδότη στην περίπτωση που δεν προκύπτει το είδος της 
παρασχεθείσας εργασίας συνοδευόμενη από υπεύθυνη 
δήλωση του υποψηφίου κατά το άρθρο 8 του Ν. 1599/ 
1986. 

Από της δημοσίευσης της παρούσας καταργείται η υπ' 
αριθ. Δ16/01/1/Φ.Π.Μ. (ΦΕΚ34/Β). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Αυγούστου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΠΑΧΤΑΣ ΚΩΣΤΑΣ ΛΑΛΙΩΤΗΣ 

-♦- 

Αριθ. Δ0/0/1/74/Φ. 1094 (5) 

Αναδιοργάνωση της Υπηρεσίας Αποκατάστασης 
Σεισμοπλήκτων Βορείου Ελλάδος. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/1979 (ΦΕΚ24/Α77.2.79) «Πε¬ 
ρί κυρώσεως, τροποποιήσεως και συμπληρώσεως της 
από 28.7.1978 Πράξεως Νομοθετικού Περιεχομένου «Πε¬ 
ρί αποκαταστάσεως Ζημιών εκ των σεισμών του 1978 εις 
περιοχήν Βορ. Ελλάδος κλπ. (ΦΕΚ 117/Α728.7.78)». 

2. Τις διατάξεις του Ν. 1190/1981 (ΦΕΚ203/Α730.7.81) 
«Περί κυρώσεως της από 26.3.1981 Πράξεως Νομοθετι¬ 
κού Περιεχομένου «Περί αποκαταστάσεως ζημιών έκτων 
σεισμών 1981 (ΦΕΚ75/Α727.3.81)». 

3. Τις διατάξεις του άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

4. Τις διατάξεις του άρθρου 29Ατου Ν. 1558/1985 (ΦΕΚ 
137/Α") «Κυβέρνηση και Κυβερνητικά Όργανα» το οποίο 
προστέθηκε με το άρθρο 27 του Ν. 2081/1992 (ΦΕΚ 154/ 
Α') και τροποποιήθηκε μετο άρθρο 1 παρ. 2α του Ν. 2469/ 
1997 (ΦΕΚ 38/Α') και το γεγονός ότι από τις διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού. 

5. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β724.5.2000) του Πρωθυπουργού και του 
Υπουργού ΠΕ.ΧΩ.Δ.Ε. «Ανάθεση Αρμοδιοτήτων Υπουρ¬ 
γού ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε Αθανά¬ 
σιο Αλευρά και Ηλία Ευθυμιόπουλο». 




15348 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Σύσταση - Λειτουργία 

1. Η Υπηρεσία Αποκατάστασης Σεισμοπλήκτων Βορεί¬ 
ου Ελλάδος (ΥΑΣΒΕ) που συστήθηκε με την από 28.7.78 
Πράξη Νομοθετικού Περιεχομένου του Προέδρου της 
Δημοκρατίας και κυρώθηκε με το Ν. 867/1979 λειτουργεί 
στην Κεντρική Υπηρεσία της Γ.Γ.Δ.Ε., έχει έδρα τη Θεσ¬ 
σαλονίκη και υπάγεται απ’ ευθείας στον Υπουργό Περι¬ 
βάλλοντος, Χωροταξίας και Δημοσίων Έργων. 

2. Στην αρμοδιότητα της Υ.Α.Σ.Β.Ε. ανήκει η εφαρμογή 
των μέτρων που κρίνονται αναγκαία για την ταχεία και 
αποτελεσματική εκτέλεση του έργου της αποκατάστα¬ 
σης των θεομηνιοπλήκτων στην περιοχή της Βορ. Ελλά¬ 
δας, όπως τα μέτρα αυτά προσδιορίζονται και ανατίθε¬ 
νται από την Υ.Α.Σ. Το έργο της ΥΑΣΒΕ συντονίζεται από 
την Υ.Α.Σ. με την παροχή κατευθύνσεων και οδηγιών και 
τελεί υπό τον άμεσο έλεγχό της. Η άσκηση των αρμοδιο- 
τήτωντης Υ.Α.Σ.Β.Ε. γίνεται με επιφύλαξη των διατάξεων 
του άρθρου 29 του Ν. 1558/1985. 

Άρθρο 2 

Διάρθρωση - Αρμοδιότητες 
Η Υ.Α.Σ.Β.Ε. συγκροτείται από τα ακόλουθα τμήματα: 
α) Τμήμα Αποκατάστασης Ζημιών: 

Στην αρμοδιότητα του τμήματος αυτού ανήκουν: 
ο έλεγχος και ο χαρακτηρισμός των βλαβών των κτι- 
σμάτων που πλήττονται από σεισμούς, πλημμύρες, πυρ¬ 
καγιές και κατολισθήσεις, ο έλεγχος των μελετών των 
αδειών επισκευής, η εφαρμογή των απαιτουμένων διαδι¬ 
κασιών για τη χορήγηση των αδειών επισκευής και ανα- 
κατασκευής, η χορήγηση βεβαιώσεων καθορισμού στε- 
γαστικής ενίσχυσης και έγκρισης στεγαστικής ενίσχυσης 
για ανακατασκευή ή αυτοστέγαση, ο έλεγχος της προό¬ 
δου των εργασιών επισκευής και ανακατασκευής, η 
έγκριση και η χορήγηση επιδότησης ενοικίου, καθώς και 
η τήρηση στατιστικών στοιχείων, 
β) Τμήμα Εκτέλεσης Έργων: 

Το τμήμα αυτό ασκεί τις αρμοδιότητες της Διευθύνου- 
σας Υπηρεσίας, στις μελέτες και τα έργα αποκατάστασης 
των πληγέντων από θεομηνίες έργων υποδομής. Οι αρμο¬ 
διότητες Προϊσταμένης αρχής ασκούνται απάτην Υ.Α.Σ. 
γ) Τμήμα Διοικητικό-Οικονομικό: 

Στην αρμοδιότητα του τμήματος αυτού ανήκουν: 

Η παρακολούθηση διαδικασιών δανειοδότησης των θε- 
ομηνιοπλήκτων. Η μέριμνα για τη στέγαση και συντήρηση 
των κτιρίων, τον εξοπλισμό τους με τα απαραίτητα είδη 
γιατη λειτουργία τους. Η γραμματειακή εξυπηρέτηση της 
Υπηρεσίας. Η μέριμνα για την προμήθεια και διαχείριση 
των υλικών που προορίζονται για την κάλυψη των ανα¬ 
γκών της Υπηρεσίας και η παροχή οδηγιών προς τους 
υπολόγους διαχειριστές. 

Άρθρο 3 
Προϊστάμενοι 

α) Της Υπηρεσίας Αποκατάστασης Σεισμοπλήκτων Βο¬ 
ρείου Ελλάδος προΐσταται υπάλληλος κατηγορίας ΠΕ 
του κλάδου Πολιτικών Μηχανικών με βαθμό Διευθυντή. 

β) Του Τμήματος Αποκατάστασης Ζημιών προΐσταται 
υπάλληλος κατηγορίας ΠΕτου κλάδου Πολιτικών Μηχα¬ 
νικών με Α' βαθμό. 

γ) Του Τμήματος Εκτέλεσης Έργων προΐσταται τεχνι¬ 
κός υπάλληλος κατηγορίας ΠΕ με Α' βαθμό. 

δ) Του Τμήματος Διοικητικού-Οικονομικού προΐσταται 
υπάλληλος κατηγορίας ΠΕτου κλάδου Διοικητικού-Οικο- 
νομικού με Α' βαθμό. 


Με τη δημοσίευση του παρόντος η αρ. Δ16/01/572/ 
ΦΣ/16.8.1988 απόφαση αναδιοργάνωσης της Υ.Α.Σ.Β.Ε. 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 20 Ιουλίου 2001 

Ο ΥΦΥΠΟΥΡΓΟΣ 

ΑΘΑΝ. ΑΛΕΥΡΑΣ 
-Φ- 

Αριθ. Δ7α/οικ. 2647/Φ013 (6) 

Καταβολή εισφοράς της Ελλάδας στο Ευρωπαϊκό Παρα¬ 
τηρητήριο για Συστήματα Φροντίδας Υγείας στα πλαί¬ 
σια του Περιφερειακού Γ ραφείου για την Ευρώπη του 
Παγκοσμίου Οργανισμού Υγείας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1) Το Π.Δ. 95/2000 (ΦΕΚ 76/2000 τ.Α') Οργανισμός του 
Υπουργείου Υγείας και Πρόνοιας. 

2) Το Ν. 2362 (ΦΕΚ 247/95 τ.Α') Περί Δημοσίου Λογιστι¬ 
κού (αρ. 22 παρ. 3). 

3) Το Ν. 2412 (ΦΕΚ 123/96 τ.Α') Περί μεταβίβασης αρ- 
μοδιοτήτωντου Υπ. Συμβουλίου σε άλλα κυβερνητικά όρ¬ 
γανα, που τροποποίησε το Ν.Δ. 932/71 (ΦΕΚ 141/71 τ.Α') 
Περί εκουσίων συνεισφορών της Ελλάδας σε Διεθνείς 
Οργανισμούς. 

4) Την 1039386/441/Α0006/21.4.2000 απόφαση Πρωθυ¬ 
πουργού και Υπουργού Οικονομικών (ΦΕΚ571/2000τ.Β'). 

5) Τις διατάξεις του Ν. 1558/85 (ΦΕΚ 137/85 τ.Α') όπως 
συμπληρώθηκε με το άρθρο 27 του Ν. 2081/92 (ΦΕΚ 
154/92 τ.Α') και τροποποιήθηκε με το άρθρο 1 του Ν. 
2469/97 (ΦΕΚ38/97τ.Α'). 

6) Το γεγονός ότι από την απόφαση αυτή προκαλείται 
ετήσια δαπάνη για τρία χρόνια (2001-2003) ύψους 
250.000$ ΗΠΑ κατ’ έτος, η οποία θα μεταβάλλεται ανάλο¬ 
γα με τη σχέση του ΕυΒΟ με το αναφερόμενο ξένο νόμι¬ 
σμα και η οποία θα καλύπτεται από τις αντίστοιχες πιστώ¬ 
σεις που εγγράφονται στον προϋπολογισμό του Υπουρ¬ 
γείου Υγείας και Πρόνοιας, αποφασίζουμε: 

Εγκρίνουμε την καταβολή ύψους 250.000$ ΗΠΑ που 
αφορά ετήσια εισφορά για χρονική διάρκεια τριών ετών 
(2001-2003) από την Τράπεζα Ελλάδος για λογαριασμό 
του Υπουργείου Υγείας και Πρόνοιας και συγκεκριμένα 
για τη συμμετοχή της Ελλάδος στο Ευρωπαϊκό Παρατη¬ 
ρητήριο Συστημάτων Φροντίδας Υγείας στα πλαίσια του 
Παγκοσμίου Οργανισμού Υγείας. 

Η ανωτέρω δαπάνη θα βαρύνει τον προϋπολογισμό 
εξόδων του Υπουργείου Υγείας και Πρόνοιας Φ210 ΚΑΕ 
2643. 

Η παρούσα απόφαση να δημιοσιευθεί στην Εφημερίδα 
της Κυβερνήσεως. 

Αθήνα 13 Αυγούστου 2001 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΑΛ. ΠΑΠΑΔΟΠΟΥΛΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 379286 (7) 

Έγκριση του Ο.Π.Ε.Κ.Ε.Π.Ε. ως Οργανισμού Πληρωμών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/85), 
όπως συμπληρώθηκαν με το άρθρο 27 Ν. 2081/92 και 
όπως αυτές αντικαταστάθηκαν με το άρθρο 1 παρ. 2α Ν. 
2469/97 (ΦΕΚ 137/Α/97). 

2. Τις διατάξεις των άρθρων 13 μέχρι και 29 του Ν. 
2637/98 «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων» (ΦΕΚ 200/Α/98) όπως τροποποιήθηκαν και συμπλη¬ 
ρώθηκαν με το άρθρο 4 του Ν. 2732/99 (ΦΕΚ 154/Α/99). 

3. Τις διατάξεις των άρθρων 22, 23, 26, 27 και 28 του Ν. 
992/79 (ΦΕΚ 280/Α/79). 

4. Την αριθ. 48178/3.9.1999 απόφαση Υπουργού Γεωρ¬ 
γίας περί «Ορισμού μελώντου Διοικητικού Συμβουλίου του 
Οργανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) - 
Ν.Π.Ι.Δ. (ΦΕΚ 1766/Β/1999). 

5. Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε.) - Ν.Π.Ι.Δ. (ΦΕΚ 1104/Β/2000). 

6. Τον Κανονισμό του Συμβουλίου 1258/99 «περί χρη¬ 
ματοδότησης της Κοινής Γεωργικής Πολιτικής» και τον 
Καν. 1259/99 του Συμβουλίου. 

7. Τον Κανονισμό της Επιτροπής 1663/95 και ιδιαίτερα 
το Παράρτημα αυτού «προσανατολισμοί για τα κριτήρια 
έγκρισης ενός Οργανισμού Πληρωμής». 

8. Την κατάργηση της Γενικής Διεύθυνσης Διαχείρισης 
Αγορών Γεωργικών Προϊόντων (ΓΕ.ΔΙ.Δ.Α.Γ.Ε.Π.) του 
Υπουργείου Γεωργίας. 

9. Το από 18.6.2001 Πρακτικό της Επιτροπής που ορί¬ 
στηκε με την αριθ. 367863/30.1.2001 απόφασή μας για 
την εξέταση των κριτηρίων έγκρισης του Ο.Π.Ε.Κ.Ε.Π.Ε. 
ως Οργανισμού Πληρωμών. 

10. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
προϋπολογισμού του Ν.Π.Ι.Δ.-Ο.Π.Ε.Κ.Ε.Π.Ε. και του 
κρατικού προϋπολογισμού, αποφασίζουμε: 

1. Εγκρίνουμε τον Οργανισμό Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (Ο.Π.Ε.Κ.Ε.Π.Ε. - Ν.Π.Ι.Δ.) ως Οργανισμό Πληρωμών 
των μέτρων που χρηματοδοτούνται από το Ευρωπαϊκό 
Γεωργικό Ταμείο Προσανατολισμού και Εγγυήσεων - 
Τμήμα Εγγυήσεων (ΕΓΤΠΕ - Τμήμα Εγγυήσεων). 

2. Η έγκριση χορηγείται για το χρονικό διάστημα από 3 
Σεπτεμβρίου 2001 έως 31 Αυγούστου 2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως σύμφωνα με το άρθρο 27 του Ν. 
2637/98 (ΦΕΚ200/Α/98). 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και εφαρμόζεται από 3 Σε¬ 
πτεμβρίου 2001. 

Αθήνα, 2 Αυγούστου 2001 

ΟΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθ. 287089 (8) 

Δορυφορική παρακολούθηση επαγγελματικών 
αλιευτικών σκαφών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά όργα¬ 
να» (ΦΕΚ 139 Α'), όπως τροποποιήθηκε μεταγενέστερα 
και ισχύει σήμερα. 

β) Του άρθρου 9 παρ. 2του Ν. 2732/99 «Διεπαγγελματι- 
κές Οργανώσεις και ρύθμιση θεμάτων αρμοδιότητας του 
Υπουργείου Γεωργίας» (ΦΕΚ 154 Α'). 

γ) Του Καν(ΕΟΚ) 2847/93 του Συμβουλίου (άρθ. 3, 31) 
«για τη θέσπιση συστήματος ελέγχου της κοινής αλιευτι¬ 
κής πολιτικής, (Ε 261)» όπως τροποποιήθηκε με τον 
Καν(ΕΚ) 686/97 του Συμβουλίου (Ε 102) και τον Καν(ΕΚ) 
2846/98 του Συμβουλίου (Ε 358) και ισχύει σήμερα. 

δ) Του Καν(ΕΚ) 1489/97 της Επιτροπής «για τη θέσπιση 
λεπτομερειακών κανόνων εφαρμογής του Καν(ΕΟΚ) 
2847/93 (Ε 202)». 

ε) Του άρθρου 8 παρ. 2 εδ. 1 του Ν. 2332/95 «Μητρώο 
Αγροτών και αγροτικών εκμεταλλεύσεων και άλλες δια¬ 
τάξεις» (ΦΕΚ 181 Α'). 

2. Την ανάγκη τήρησης των μέτρων διατήρησης και δια¬ 
χείρισης των αλιευτικών πόρων και παρακολούθησης των 
αλιευτικών δραστηριοτήτων. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη τόσο σε βάρος του Κρατικού 
Προϋπολογισμού (ΣΑΕ 086/2 Υπ. Γεωργίας) όσο και του 
Κοινοτικού (αποφάσεις 98/439(ΕΚ)30.6.1998 - 99/3 
54(ΕΚ)20.5.1999 - 00/114(ΕΚ)24.1.2000 της Επιτροπής). 

4. Τη γνωμοδότηση αριθ. 216/2001 του Συμβουλίου Αλι¬ 
είας, αποφασίζουμε: 

1. Το δορυφορικό σύστημα παρακολούθησης των αλι¬ 
ευτικών σκαφών (\/Μ3) εφαρμόζεται από τα Υπουργεία 
Εμπορικής Ναυτιλίας και Γεωργίας σύμφωνα με τις δια¬ 
τάξεις του Καν(ΕΚ) 2847/93 (άρθ. 3) του Συμβουλίου, 
όπως αυτός τροποποιήθηκε με τον Καν(ΕΚ) 686/97 του 
Συμβουλίου και τον Καν(ΕΚ) 2846/98 του Συμβουλίου. 

2. Όλα τα επαγγελματικά αλιευτικά σκάφη τα οποία εί¬ 
ναι εφοδιασμένα με άδεια αλιείας μηχανότρατας και τα 
οποία αλιεύουν εντός ή εκτός Μεσογείου, καθώς και σκά¬ 
φη των άλλων κατηγοριών με μήκος μεταξύ καθέτων (Ιρρ) 
μεγαλύτερο των 20 μέτρων, τα οποία δεν αλιεύουν απο¬ 
κλειστικά εντός των χωρικών υδάτων ή η διάρκεια του τα¬ 
ξιδιού τους από τον απόπλου έως τον κατάπλου στο λιμά¬ 
νι υπερβαίνει τις 24 ώρες, υποχρεούνται στην τοποθέτη¬ 
ση της συσκευής δορυφορικής καταγραφής στίγματος. 

3. Οι πλοίαρχοι των επαγγελματικών αλιευτικών σκα¬ 
φών της παραγράφου (2), υποχρεούνται στην απρόσκο¬ 
πτη λειτουργία της συσκευής δορυφορικής καταγραφής 
στίγματος, που είναι εγκατεστημένη στο αλιευτικό σκά¬ 
φος τους, τηρουμένων και των υποχρεώσεων που απορ¬ 
ρέουν από τις διατάξεις του Καν(ΕΚ) 1489/97 της Επιτρο¬ 
πής. 

4. Η μη συμμόρφωση στις διατάξεις της παρούσας συ¬ 
νεπάγεται τις κυρώσεις του άρθ. 11 του Ν.Δ. 420/1970, 
όπως αντικαταστάθηκε με το άρθρο 9 παρ. 2 του Ν. 
2040/92 και ισχύει σήμερα. 

5. Η εγκατάσταση των συσκευών δορυφορικής κατα¬ 
γραφής στίγματος στα σκάφη και η λειτουργία τους πρέ¬ 
πει να έχει ολοκληρωθεί μέχρι 31.12.2001. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Αυγούστου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 371380 (9) 

Κατάργηση της Γ ενικής Διεύθυνσης Διαχείρισης Αγορών 
Γεωργικών Πρόίόντωντου Υπουργείου Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α/1985), 
όπως συμπληρώθηκαν με το άρθρο 27 Ν. 2081/1992 και 
όπως αυτές αντικαταστάθηκαν με το άρθρο 1 παρ. 2α Ν. 
2469/1997 (ΦΕΚ 137Α/1997). 

2. Τις διατάξεις των άρθρων 13 μέχρι και 29 του Ν. 
2637/1998 «Σύσταση Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγ¬ 
γυήσεων» (ΦΕΚ 200Α/1998) όπως τροποποιήθηκαν και 
συμπληρώθηκαν με το άρθρο 4 του Ν. 2732/1999 (ΦΕΚ 
154Α/1999). 

3. Τις διατάξεις του Π.Δ. 385/1994 (ΦΕΚ 216Α/1994), 
«Συμπλήρωση και τροποποίηση διατάξεων του Π.Δ. 
402/1988 Οργανισμός Υπουργείου Γεωργίας» (ΦΕΚ 
187Α/1994) όπως συμπληρώθηκε και ισχύει. 

4. Την αριθ. 48178/3.9.1999 απόφαση Υπουργού Γεωρ¬ 
γίας «Περί ορισμού μελών του Δ.Σ. του Οργανισμού Πλη¬ 
ρωμών και Ελέγχου Κοινοτικών Ενισχύσεων Προσανατο¬ 
λισμού και Εγγυήσεων (Ο.Π.Ε.Κ.Ε.Π.Ε. - Ν.Π.Ι.Δ.)» (ΦΕΚ 
1766Β/1999) όπως συμπληρώθηκε και ισχύει σήμερα. 

5. Τους Κοινοτικούς Κανονισμούς 1258/1999 του Συμ¬ 
βουλίου και 1663/1995 της Επιτροπής. 

6. Το γεγονός της θεσμικής ολοκλήρωσης της οργανωτι¬ 
κής συγκρότησης και της λειτουργικής ετοιμότητας του Ορ¬ 
γανισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε. -Ν.Π.Ι.Δ.) 
ώστε να λάβει την έγκριση ως «Οργανισμός Πληρωμών». 

7. Το γεγονός ότι από τις διατάξεις της παρούσης από¬ 
φασης δεν προκαλείται επιπλέον δαπάνη σε βάρος του 
προϋπολογισμού του Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε. - Ν.Π.Ι.Δ.) και του Κρατικού 
Προϋπολογισμού, αποφασίζουμε: 

1. Καταργούμε τη Γενική Διεύθυνση Διαχείρισης Αγο¬ 
ρών Γεωργικών Προϊόντων (ΓΕ.ΔΙ.Δ.Α.Γ.Ε.Π.) του Υπουρ¬ 
γείου Γεωργίας και το σύνολο των Οργανικών μονάδων 
που τη συγκροτούν σύμφωνα με το Π.Δ. 385/1994 (ΦΕΚ 
216Α/1994) όπως σήμερα ισχύει. 

2. Οι αρμοδιότητες των ως άνω καταργουμένων οργα¬ 
νικών μονάδων θα ασκούνται από τον Οργανισμό Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε. - Ν.Π.Ι.Δ.) και τις ορ¬ 
γανικές μονάδες του σύμφωνα με το Ν. 2637/1998 (ΦΕΚ 
200Α/1998) όπως τροποποιήθηκε και συμπληρώθηκε με 
το άρθρο 4του Ν. 2732/1999 (ΦΕΚ 154Α/1999). 

Η παρούσα απόφαση να δημοσιευθεί στην Εφημερίδα 
της Κυβερνήσεως σύμφωνα με το άρθρο 29 του Ν. 
2637/1998 (ΦΕΚ 20Α/1998). 

Η απόφαση αυτή ισχύει από τη δημοσίευσή της στην 
Εφημερίδατης Κυβερνήσεως και θα εφαρμοστεί απάτην 
ημερομηνία εφαρμογής της απόφασης του Υπουργού 


Γεωργίας περί εγκρίσεως του Ο.Π.Ε.Κ.Ε.Π.Ε. ως Οργα¬ 
νισμού Πληρωμών σύμφωνα με το άρθρο 27 του Ν. 
2637/1998 (ΦΕΚ200/Α71998). 

Αθήνα, 2 Αυγούστου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. Ζ.8262 (10) 

Καθιέρωση υπερωριακής εργασίας κατά το Β' εξάμηνο 
του 2001 για τους υπαλλήλους του Υπ. Γεωργίας που 
υπηρετούν στη Νομαρχιακή Αυτ/ση Αχαιός (ΔΙ.ΓΕ). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθρ. 15 του Ν. 2592/98 όπως 
συμπληρώθηκαν με τις όμοιες του άρθ. 35 παρ. 7 του 
Ν. 2738/99 (ΦΕΚ180Α). 

2. Τις διατάξειςτου άρθ. 2του Ν. 301/76. 

3. Τις διατάξεις του Π.Δ. 30/96 «Κώδικας Νομ/κής Αυ- 
τοδ/σης». 

4. Τις διατάξειςτου άρθ. 10 του Ν. 2732/30.7.99. 

5. Το έγγραφο αριθ. 369899/15.6.2001. 

6. Την ανάγκη απασχόλησης των υπαλλήλων της Νομ. 
Αυτ/σης Αχάίας πέρα από τις ώρες υποχρεωτικής απα¬ 
σχόλησης καθώς και κατά τις Κυριακές και εξαιρέσιμες 
ημέρες για την αντιμετώπιση των αναγκών του ποιοτικού 
ελέγχου νωπών και μεταποιημένωνγεωργ. προϊόντωνπου 
προορίζονται για εξαγωγή και σταφυλιώνγια οινοποίηση. 

7. Το γεγονός ότι με την παρούσα απόφαση προκαλεί- 
ται δαπάνη σε βάρος του προϋπολογισμού Φ04/291 ΣΤ 
ΚΑΕ 0511 ποσού 2.770.000 δρχ. του οποίου οι εγκεκριμέ¬ 
νες πιστώσεις επαρκούν, αποφασίζουμε: 

Α. Κρίνουμε απαραίτητη την καθιέρωση υπερωριακής 
εργασίας κατά τις απογευματινές ώρες καθώς και εργα¬ 
σίας κατά τις Κυριακές και εξαιρέσιμες ημέρες για την κά¬ 
λυψη των αναγκών της Υπηρεσίας για το Β' εξάμηνο 
έτους 2001 και συγκεκριμένα την απασχόληση γεωπόνων 
στον ποιοτικό έλεγχο νωπών και μεταποιημένων γεωργ. 
προϊόντων που προορίζονται για εξαγωγή καθώς και τον 
ποιοτικό και ποσοτικό έλεγχο των σταφυλιών για οινοποί¬ 
ηση και τον έλεγχο της μεταποίησης αυτών. 

Β. Ορίζουμε υπεύθυνο για τον έλεγχο και παρακολού¬ 
θηση της πραγματοποίησης υπερωριακής απασχόλησης 
στον ποιοτικό έλεγχο κατά τα ανωτέρω, τον Προϊστάμενο 
της Δ/νσης Γεωργίας Ν. Αχάίας. 

Γ. Κατανέμουμε τις ώρες υπερωριακής απογευματινής 
απασχόλησης στην Δ/νση Γεωργίας για το Β' εξάμηνο 
2001,1380 ώρες. 

Δ. Κατανέμουμε τις ώρες για απασχόληση Κυριακές και 
εξαιρέσιμες ημέρες στη Δ/νση Γεωργίας για το Β' εξάμη¬ 
νο 2001,350 ώρες. 

Ε. Ορίζουμε τον αριθμό των γεωπόνων υπαλλήλων που 
θα χρησιμοποιηθούν στον ποιοτικό έλεγχο σε δέκα (10). 

ΣΤ. Η κατανομή των ωρών υπερωριακής απασχόλησης 
και ωρών απασχόλησης κατά τις Κυριακές και εξαιρέσιμες 
ημέρες ανά υπάλληλο θα γίνει με απόφαση του Προϊστα¬ 
μένου της Δ/νσης Γεωργίας Νομ. Αχάίας, ο οποίος και θα 
εποπτεύσει στην πραγματοποίση της ανωτέρω εργασίας. 

Η παρούσα απόφαση, η ισχύς της οποίας αρχίζει ένα 
(1) μήνα προ της δημοσιεύσεώς της, να δημοσιευθεί 
στην Εφημερίδατης Κυβερνήσεως. 

Πάτρα, 5 Ιουλίου 2001 
Ο Νομάρχης 

ΕΥΣΤΑΘΙΟΣ ΑΘΑΝΑΣΟΠΟΥΛΟΣ - ΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




